id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id tr nl id id pl id id id id ms id ms id id id ms id id id ms id ms en id en id ms ms en en es en id ms ms ms ms id ms id ms ms ms id ms id id ms id id id ms id ms id id ms ms ms it eo en eu en it en tr en ms id id ms ms id id ms ms id ms ms id ms id id id id ms id id ms ms id ms id id ms ms ms id ms de id ms en id id de id id ms ms id id id id id id id id id ms id id id en ms ms en en en en en en en en en en en en en en id id id id ms en id id jv ms id id it es id id en id ms ms ms ms ms ms
Kulit Kayu Manis; Manfaatnya Terhadap Kesihatan - Hello Doktor
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Singkapi Manfaat Kulit Kayu Manis Terhadap Kesihatan Anda!
Disemak secara perubatan oleh Dr. Gabriel Tang Pei Yung
Tahukah anda bahawa kulit kayu manis adalah rempah ratus nombor 1 yang paling popular di seantero dunia? Mungkin kenyataan ini tidak begitu mengejutkan kerana ia sememangnya sejenis rempah ratus yang sangat kaya dengan pelbagai manfaat.
Sebenarnya, rempah ratus ini telah digunakan untuk tujuan perubatan sejak ribuan tahun dahulu lagi. Sehingga kini, kulit kayu manis masih popular dalam kalangan masyarakat dunia untuk digunakan dalam masakan atau pelbagai tujuan yang lain.
Ingin mengetahui mengenai manfaat kulit kayu manis terhadap kesihatan? Sila ikuti artikel ini dengan lebih lanjut.
Apa itu kulit kayu manis?
Sebelum itu, wajar untuk kita tahu terlebih dahulu serba sedikit mengenai rempah ratus yang berasal dari Sri Lanka ini.
Kulit kayu manis adalah rempah ratus yang berasal daripada sejenis pokok Cinnammomum verum. Selepas bahagian dalam kulit kayu ini diambil, ia akan dikeringkan sehingga terjadinya bentuk batang bergulung seperti yang anda biasa lihat di dapur.
Apa yang unik dan menarik mengenai rempah ratus ini adalah bau, rasa dan warnanya yang sangat tersendiri. Ciri-ciri ini dikatakan terhasil disebabkan oleh bahagian minyak pada pokok ini yang mengandungi kompaun cinnamaldehyde, yang sangat bermanfaat untuk kesihatan kita.
Penggunaannya di dalam masakan sebagai penambah perasa adalah sangat luas. Anda mungkin boleh melihatnya ditabur di atas roti, direbus bersama ayam, dibuat sebagai sup ataupun dicampur di dalam kopi. Sangat banyak fungsinya, bukan?
Persoalannya, mengapakah rempah ratus ini sangat popular dalam masakan di seluruh dunia? Jawapannya, adalah kerana ia mempunyai pelbagai khasiat yang boleh mendatangkan pelbagai manfaat terhadap kesihatan individu.
Menurut kajian, pelbagai manfaat kesihatan boleh diperolehi daripada kulit kayu, minyak pati, serbuk atau ekstrak rempah ratus ini selagi kompaun phenolic, flavonoids dan agen antioksidannya masih wujud. Kehadiran kompaun-kompaun berikut menjadikan rempah ratus ini sangat bagus untuk membantu melawan pelbagai jenis penyakit terutamanya penyakit diabetes, jantung mahupun kanser.
Jenis-jenis kulit kayu manis
Untuk pengetahuan anda, pokok kulit kayu manis sebenarnya ditanam dengan meluas di seluruh dunia dan sebanyak 250 spesiesnya telah berjaya dikenal pasti. Dalam pada itu, terdapat 2 jenis utama yang digunakan sebagai rempah ratus pada hari ini, iaitu:
Jenis ini dikatakan sebagai jenis yang asli.
Jenis ini adalah yang paling banyak digunakan kini dan boleh ditemui di mana-mana pasar raya.
Kedua-dua jenis rempah ratus ini mempunyai rasa yang agak pedas dan bau yang agak wangi, disebabkan oleh kehadiran kompaun cinnamaldehyde. Selain itu, kedua-duanya juga sudah pasti mempunyai pelbagai khasiat buat kesihatan kita.
Sebagai tambahan daripada 2 jenis yang utama ini, terdapat banyak lagi jenis rempah ratus ini di dunia, seperti:
Fakta unik dan menarik mengenai kulit kayu manis
Ia telah digunakan oleh masyarakat dunia lebih daripada 4,000 tahun dahulu lagi
Ia merupakan salah satu daripada rempah ratus yang tertua di dunia
Di zaman Mesir Purba, rempah ratus ini dianggap lebih bernilai daripada emas dan sutera pada hari ini
Pokoknya boleh tumbuh sehingga 60 kaki tinggi
Batangnya sangat nipis dan kurus
Kulit kayunya boleh dimakan mentah dengan begitu sahaja
Rasa, bau dan warnanya yang unik adalah disebabkan kompaun bernama cinnamaldehyde
Menurut perubatan Cina, ia boleh digunakan untuk merawat pelbagai jenis sakit seperti mual dan selesema.
Ia bersifat antiradang dan mampu menghalang pelepasan asid arachidonic yang boleh menyebabkan keradangan dan penggumpalan darah
Ia mungkin mengandungi toksin coumarin yang agak berbahaya jika diambil secara berlebihan
Secara tahunan, penghasilannya adalah lebih kurang 27,500 ke 35,000 tan setahun
Negara asalnya iaitu Sri Lanka merupakan pengeluar terbesar dengan mengeksport 90% Cinnamomun verum ke seluruh dunia
Roti kulit kayu manis berasal dari Sweden dan telah muncul sekitar abad ke-30 lagi
Roti kulit kayu manis yang paling terbesar mempunyai berat sekitar 118.8 kg dan diperbuat di Washington, Amerika Syarikat pada 10 Februari 2006
Ia dikatakan mampu membantu melawan penyakit berkaitan otak seperti Alzheimer
Pada abad ke-17, Portugis dengan Belanda pernah berperang merebut kulit kayu manis
Doktor gigi menggunakannya sebagai anestetik dan antiseptik
Pengambilannya yang terlalu kerap mungkin boleh mengakibatkan ulser dan gusi bengkak
Ia mengandungi 100 kali ganda lebih Trolox equivalents (TE), yang merupakan pengukur penyerapan radikal oksigen berbanding buah epal
Di Sweden, 4 Oktober adalah Hari Kebangsaan Roti Kulit Kayu Manis
Ia boleh membunuh bakteria Coli 0157 dengan mudah sahaja
Ya, rasa, bau dan warnanya mungkin agak unik sehinggakan ada individu yang tidak mampu atau tidak mahu untuk mengambilnya. Sama ada anda suka atau tidak suka dengan rempah ratus ini, ia sebenarnya sangat bermanfaat terhadap kesihatan anda secara umumnya.
Kandungan nutrisi kulit kayu manis
Paling utama, rempah ratus ini mengandungi kandungan antioksidan yang sangat tinggi! Ini merupakan sebab utama mengapa anda perlu memasukkannya ke dalam diet anda. Pengambilannya walaupun hanya separuh sudu kecil, membawa 1001 manfaat terhadap kesihatan anda. Ia bukan sahaja akan memberi kesan kepada kadar gula dalam darah, sistem penghadaman, imuniti dan lain-lain. Pengambilannya pada kadar yang sepatutnya pula mampu mengurangkan risiko serangan jantung, diabetes serta kanser.
Untuk pengetahuan anda, kulit kayu manis juga boleh membekalkan pelbagai nutrien penting seperti serat, mangan serta beberapa lagi vitamin dan mineral yang lain.
Satu sudu rempah ratus ini dianggarkan mempunyai kandungan nutrisi seperti berikut:
1.4 miligram mangan (68% DV)
77.7 miligram kalsium (8% DV)
0.6 miligram zat besi (45% DV)
2.4 mikrogram vitamin K (3% DV)
Sebagai tambahan kepada kandungan nutrisi yang disenaraikan, setiap sajian rempah ratus ini mengandungi sedikit vitamin E, niacin, vitamin B6, magnesium, potasium, zink dan tembaga.
Manfaat kulit kayu manis terhadap kesihatan
Hakikatnya, rempah ratus ini mempunyai pelbagai manfaat terhadap kesihatan individu. Pakar menyatakan bahawa keupayaan rempah ratus ini adalah disebabkan kewujudan 3 komponen utama yang terdapat di dalamnya. Komponen-komponen tersebut adalah cinnamaldehyde, cinnamyl acetate, dan cinnamyl alcohol berserta pelbagai lagi kompaun lain yang sangat bermanfaat buat kesihatan kita.
#1. Membantu mengawal kandungan gula dalam darah
Mungkin ada dalam kalangan kita yang belum tahu bahawa rempah ratus ini sebenarnya mampu membantu mengurangkan impak gula dalam darah anda. Ia berfungsi dengan merendahkan kadar pencernaan setiap kali selepas makan sekali gus mengurangkan peningkatan gula dalam darah selepas makan.
Dalam pada itu, rempah ratus ini sebenarnya mempunyai potensi untuk membantu individu yang menghidapi diabetes jenis 2 dengan memperbaiki kebolehan tindak balas tubuh badan mereka terhadap insulin. Ini sekali gus akan membuat kandungan gula dalam darah mereka kembali normal.
Menurut kajian yang diterbitkan pada Disember 2003 oleh Diabetes Care, pengambilan rempah ratus ini walaupun hanya sekadar 1 gram setiap hari sebenarnya mampu untuk menurunkan kandungan gula dalam darah, triglycerides, kolesterol jahat (LDL) serta kolesterol secara keseluruhannya.
Kajian tersebut menggunakan 60 individu (30 lelaki dan 30 perempuan yang berusia 44 hingga 58 tahun) yang menghidapi penyakit diabetes jenis 2 ini dan kemudian dibahagikan kepada 6 kumpulan. Kumpulan 1, 2 dan 3 diberikan 1, 3 atau 6 gram rempah ratus ini setiap hari manakala kumpulan 4, 5 dan 6 diberikan 1, 3 atau 6 gram plasebo.
Selepas 40 hari, kumpulan yang diberi kulit kayu manis ini didapati dapat mengurangkan kandungan gula dalam darah sebanyak 18% hingga 29%, triglycerides 23% hingga 30%, LDL 7% hingga 27% dan kolesterol total 12% hingga 26% sementara kumpulan yang diberi plasebo didapati tidak berlaku sebarang perubahan yang ketara terhadap kesihatan mereka.
Selain itu, rempah ratus ini juga sebenarnya bersifat antioksidan yang sangat kuat, jika hendak dibandingkan dengan pelbagai lagi rempah ratus yang lain seperti buah pala, halia, liku, pudina, anise dan vanila serta pelbagai lagi bahan pengawet makanan BHA (butylated hydroxyanisole), BHT (butylated hydroxytoluene) dan propyl gallate.
#2. Membantu merangsang fungsi otak
Bukan sahaja dengan mengambilnya sebagai makanan boleh memulihkan kebolehan tubuh badan untuk menngawal glukosa malahan membaunya sahaja sudah boleh membantu merangsang fungsi otak!
Menurut sebuah kajian pada tahun 2004 oleh Dr. P. Zoladz, mengunyah gula-gula getah berperisa kulit kayu manis atau sekadar membaunya sahaja mampu untuk menggalakkan proses kognitif peserta kajian ini. Menerusi kajian tersebut, didapati bahawa pengambilan rempah ratus ini mampu membantu peserta meningkatkan markah ujian yang dijalankan dari aspek visual, motor dan pelbagai lagi program yang berasaskan komputer.
Kajian tersebut sebenarnya menggunakan 4 bau yang berlainan untuk melihat kesannya terhadap otak, iaitu tiada bau, bau daun pudina, bau bunga melati dan bau kulit kayu manis. Hasilnya jelas sekali menunjukkan bahawa rempah ratus ini merupakan pemenangnya. Dalam erti kata yang lain, nutrisi dan baunya sahaja mampu membantu merangsang fungsi otak.
#3. Membantu memperbaiki fungsi kesihatan kolon dan membantu melindungi diri dari serangan sakit jantung
Buat anda yang belum tahu, rempah ratus ini sebenarnya adalah sumber yang sangat kaya dengan serat dan mangan selain juga sangat tinggi kandungan kalsium. Gabungan antara kalsium dengan serat di dalam rempah ratus ini sangat penting dan boleh membantu dalam pelbagai kondisi kesihatan.
Kedua-dua serat dan kalsium ini sebenarnya dapat menggabungkan garam hempedu dan membantu menyingkirkannya daripada tubuh badan kita. Dengan membuangnya daripada sistem, ia dapat membantu meminimakan kerosakan terhadap sel kolon sekali gus mengurangkan risiko kanser kolon.
Apabila garam hempedu ini dibuang, tubuh badan perlu menguraikan kolesterol untuk membuat garam hempedu yang baharu. Proses ini secara tidak langsung dapat membantu mengurangkan kandungan kolesterol sekali gus mengelakkan risiko serangan sakit jantung atau atherosclerosis.
#4. Membantu mengurangkan penggumpalan darah
Cinnamaldehye atau turut dikenali sebagai cinnamic aldehyde sudah lama diketahui mempunyai keupayaan untuk menambahbaikkan platelet darah. Ya, platelet darah mungkin memang akan tergumpal bersama di dalam kondisi kecemasan seperti kecederaan fizikal sebagai satu cara untuk menghentikan pendarahan, namun dalam kondisi yang normal, penggumpalan darah yang terlalu banyak boleh menghalang pengaliran darah ke seluruh tubuh badan kita.
Cinnaldehyde yang terdapat di dalam rempah ratus ini pula akan dapat membantu penggumpalan darah yang terlalu banyak. Caranya, ia akan menghalang pelepasan asid lemak yang dinamakan asid arachidonic daripada membran platelet serta mengurangkan pembentukan molekul yang dinamakan thromboxane A2. Kebolehan ini juga meletakkan rempah ratus ini sebagai makanan yang berada dalam kategori antiradang yang sangat membantu mengurangkan keradangan.
#5. Membantu mengurangkan aktiviti mikrob
Bukan sahaja rempah ratus ini bersikap antiradang, ia juga sebenarnya tergolong di dalam makanan antimikrob. Manurut kajian, ia mempunyai kebolehan untuk membantut atau membunuh pertumbuhan bakteria seperti fungus ataupun yis yang sangat bermasalah dan berbahaya iaitu Candida. Dalam satu ujian makmal, pertumbuhan yis yang sangat tahan dengan ubat antikulat yang biasa digunakan iaitu flukonazol, berjaya dihentikan hanya dengan menggunakan ekstrak kulit kayu manis.
Keupayaan antimikrob rempah ratus ini adalah sangat efektif sehingga kajian terbaharu kini mula menggunakan rempah ratus ini sebagai alternatif kepada pengawet makanan tradisional. Di dalam kajian yang diterbitkan pada tahun 2003 oleh International Journal of Food Microbiology, penambahan beberapa titik sahaja minyak pati rempah ratus ini ke dalam 100 ml, bersamaan 3 auns sup lobak merah yang kemudiannya disejukbekukan, mampu menghalang pertumbuhan patogen makanan Bacillus cereus untuk sekurang-kurangnya 60 hari. Apabila sup lobak merah ini disejukbekukan tanpa pertambahan minyak pati rempah ratus ini, patogen tersebut boleh bercambah dengan jayanya walaupun dengan cuaca yang sangat sejuk.
Tambahan itu, para pengkaji turut menyatakan bahawa rempah ratus ini bukan sahaja boleh berfungsi sebagai bahan pengawet yang efektif malahan juga mampu menambahbaikkan rasa sup lobak merah itu.
#6. Membantu memanaskan tubuh badan
Selain mempunyai pelbagai komponen aktif di dalam minyak patinya berserta nutrisi yang dimilikinya, rempah ratus ini sebenarnya dikatakan mampu memberi kesan terhadap sistem perubatan tradisional, seperti perubatan tradisional Cina. Dikatakan rempah ratus ini sebenarnya mempunyai fungsi untuk memanaskan tubuh badan individu sekiranya dijangkiti demam atau selesema. Caranya, hanya campurkan sahaja rempah ratus ini ke dalam teh dengan mencampurkan ginseng yang segar.
#7. Membantu merendahkan risiko parkinson
Dalam satu kajian yang dijalankan oleh National Institutes of Health terhadap haiwan, didapati bahawa pengambilan rempah ratus ini juga mampu merendahkan risiko parkinson disebabkan oleh komponennya yang dinamakan sebagai sodium benzoate yang akan masuk ke dalam otak. Haiwan uji kaji tersebut yang sudah sedia menghidap parkinson mula menunjukkan kesan yang positif selepas diberi rempah ratus ini termasuklah perlindungan neuron, menormalkan tahap neurotransmitter lalu menambahbaikkan fungsi motor.
#8. Membantu menambahbaikkan kesihatan kulit
Disebabkan sifat antibiotik dan antimikrob yang dipunyainya, ia mampu melindungi kulit daripada iritasi, ruam, reaksi alahan serta infeksi. Pengambilannya sebagai bahan makanan sangat bagus untuk kesihatan dalaman manakala pengambilannya sebagai ubat sapuan secara terus ke atas kulit sangat-sangat membantu untuk mengurangkan inflamasi, pembengkakan, kesakitan dan kemerahan pada kulit.
Jika dicampurkan dengan madu, yang juga mempunyai sifat antimikrob, mampu membantu menambahbaikkan kesihatan kulit dan sangat bagus untuk merawat jerawat, jeragat, rosacea dan alahan kulit. Anda boleh menggunakan madu mentah atau madu manuka bersama rempah ratus ini untuk melegakan kondisi kulit.
Konklusinya, rempah ratus ini ternyata sangat bagus untuk kesihatan individu. Jadi, anda sudah boleh memasukkannya ke dalam menu diet seharian anda, bukan? Pihak Hello Doktor amat berharap artikel ini dapat membantu anda untuk lebih mengenali dan mengetahui tentang kulit kayu manis yang dikatakan sangat bermanfaat terhdap kesihatan ini.
Hello Health Group tidak menyediakan nasihat perubatan, diagnosis, atau rawatan.
Cili: Bagaimana Ianya Mempengaruhi Kesihatan Anda
Atasi Sakit Sendi Anda Dengan Herba dan Rempah Berikut
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Hello Health Group tidak menawarkan nasihat perubatan, diagnosis atau rawatan.
Cinnamomum verum. https://en.wikipedia.org/wiki/Cinnamomum_verum. Accessed on July 24, 2019.
Cinnamon Ground. http://www.whfoods.com/genpage.php?tname=foodspice&dbid=68. Accessed on July 24, 2019.
26 Spicy Facts About Cinnamon. https://www.thefactsite.com/cinnamon-facts/. Accessed on July 24, 2019.
13 Major Cinnamon Benefits Explain Why It’s the World’s No. 1 Spice. https://draxe.com/nutrition/herbs/health-benefits-cinnamon/. Accessed on July 24, 2019.
5 Reasons to Love Cinnamon. https://www.health.com/nutrition/health-benefits-of-cinnamon. Accessed on July 24, 2019.
Cinnamon. https://www.webmd.com/diet/supplement-guide-cinnamon. Accessed on July 24, 2019.
10 Evidence-Based Health Benefits of Cinnamon. https://www.healthline.com/nutrition/10-proven-benefits-of-cinnamon#section2. Accessed on July 24, 2019.
7 Jenis Sayur Paling Tinggi Khasiat Setiap Orang Wajib Ambil, No. 6 Tambah Tenaga!
Rebus Telur Separuh Masak, 100% Macam Dekat Kedai Mamak, Apa Rahsianya?
Ditulis oleh Ahmad Farid Disemak pada 10/08/2020
Disemak secara perubatan oleh Dr. Gabriel Tang Pei Yung
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.